Virginia is 'n goudmyndorp in die Vrystaat, in Suid-Afrika. Die dorp lê 140 km noordoos van Bloemfontein en 20 km suid van Welkom en is deel van die Vrystaatse Goudveld. In 2011 het die dorp en die township Meloding saam 'n bevolking van 66 208 gehad.
74,11 km² (28,6 vk m)
Die distrik is 578 km2 groot en daar word gemengde boerdery toegepas: mielies, beeste en skape. Die grootste swaelsuur-aanleg in die suidelike halfrond is in die dorp met 'n vermoë van 350 ton per dag. Die Virginiapark ontspanningsoord (nou Tikwe Lodge genoem) is op die suidelike oewer van die Sandrivier ontwikkel.
Op 22 Februarie 1994 het 'n wal van die slikdam by die Harmonygoudmyn meegegee en die voorstad Merriespruit is deur 'n golf dik slyk oorspoel. Sewentien mense is dood, 31 huise vernietig en 72 is ernstig beskadig. 'n Gedenkmuur is opgerig in die plaaslike begraafplaas waar die meeste van die slagoffers begrawe is.
↑ 1,0 1,1 1,2 1,3 1,4 "Hoofplek Virginia". Sensus 2011.
Ontsluit van "https://af.wikipedia.org/w/index.php?title=Virginia&oldid=1811227"